COMENÇA L'ESPECIAL REPÚBLICA AMB ELS DOCUMENTALS CIUDADANO NEGRÍN Y EL ÚLTIMO ABRAZO
Sin fecha

Coincidint amb l’aniversari de la proclamació de la II República Cultura programa dos interessants documentals: ‘Ciudadano Negrín’ i ‘El último abrazo'.

El primer, ‘Ciudadano Negrín’, tindrà lloc el divendres, 10 d’abril, a les 19.00 h en el Centre Sociocultural. La projecció gira entorn de la controvertida figura de Juan Negrín, cap de govern de la II República, en la qual tindrem l’oportunitat de conèixer-lo més a través dels seus discursos i escrits, dels records dels seus néts i de les imatges de cinema familiar que el propi Negrín va filmar en l’exili, quan, ja retirat de la política, vivia com un ciutadà anònim

Un valuós treball, construït a partir d’unes pel·lícules domèstiques, en la realització de les quals va participar el valencià Sigfrid Monleón, qui definia les intencions del film amb aquestes paraules: “Hem volgut rescatar al personatge aombrat i oblidat, a l’estadista més important de la política contemporània espanyola, i retornar l’emoció de l’home que va haver d’assumir la responsabilitat d’un Govern en el moment més tràgic de la nostra història recent. En l’acte intervindrà Félix Vidal (Fundació Negrin) i Patricio Azcárate (Amic de Negrín, fill de Pablo Azcárate, ambaixador de la República a Londres).

El segon documental, El último abrazo’, programat per Cultura i el Centre d’Estudis Locals de l’Eliana (CEL) i que es projectarà el dimarts, 14 d'abril, a les 19.30 h en el Centre Sociocultural, conta la cerca d’un home, que tracta d’esbrinar qui fou l’autor d’unes cartes, datades en 1946, les quals ha trobat en una bossa de segona mà. En elles, l’autor anuncia el seu imminent suïcidi com a conseqüència de les seqüeles de la guerra, la presó i la pèrdua dels seus sers estimats. A través del documental es descobreix l’amarga realitat de tota una generació que va veure truncada la seua vida en la convulsa Europa de mitjan el segle XX. La presentació serà a càrrec de Salva Torrent (president del CEL l’Eliana) Pedro Uris (Cartelera Turia), José Lorente, (Concejal de Cultura) i Sergi Pitarch Garrido (director del documental).